Fadik Sevin Atasoy. Fadik Sevin Atasoy— turkiyalik aktrisasi, ssenariy muallifi, rejissyori va yozuvchisi. Bolalik davri va taʼlimi. Fadik Sevin Atasoy 1975-yil 1-oktabrda Anqarada tugʻilgan. Uning otasi Sönmez Atasoy Erzinjonlik aktyor, onasi Emel Goksu asli gruzin. Onasining ikkinchi turmushidan uning kichik oʻgay ukasi, Eren Keleş bor. Fadik nomini u tugʻilganda otasi sahnalashtirgan „Fadik qiz“ spektakli sharafiga olgan. 1998-yilda Bilkent universiteti musiqa va sahna sanʼati maktabini tamomlagan. Shu universitetda magistraturani ham stipendiya bilan tamomlagan. Keyinchalik u davlat teatrlarida 6 yil ishlagan. U 2000-yilda Antaliya davlat teatrida doimiy aktrisa boʻlib ishlagan. Karyerasi. U toʻrt yoshida Izmir davlat teatrida qoʻyilgan „Teneke“ spektaklida ishtirok etgan va bu roli bilan u oʻsha teatr tomonidan uyushtirilgan Selchuk teatr festivalida eng yaxshi aktyor mukofotini olgan. Radioda „Çocuklarla Başbasha“ deb nomlangan bolalar dasturi bilan chiqgan. Uning ekrandagi ilk chiqishi 1982-yilda efirga uzatila boshlangan „Ahmetʼin Günlüğü“ bolalar dasturidagi Meral roli bilan sodir boʻldi. „Bizim Evin Halleri“ teleserialida ilk bor Ryuya roli bilan suratga tushgan. Keyingi yillarda u „Serseri Aşıklar“, „Sev Kardeşim“, „Ah Be Istanbul“ „Ayrilik“, „Ah Kalbim“, „Son Bahar“, kabi filmlardagi rollarni ijro etish orqali televideniye karerasini davom ettirgan.